《雪中梅》
宋代·于石

蕊珠宫阙傍冰壶，森列群仙下藐姑。玉骨轻匀铅粉面，霜纨薄衬素罗襦。

两般谁识花开谢，一色中分香有无。底事阳春藏不得，凝阴消尽转清癯。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。